
LIETUVOS JAUNŲJŲ ADVOKATŲ ASOCIACIJOS

2010 m. VEIKLOS FINANSINĖ ATASKAITA

2011 m. vasario 21 d.

Pagal 2008 m. balandžio 15 d. visuotiniame LJAA narių susirinkime patvirtintus naujus asociacijos įstatus, kurie buvo įregistruoti Juridinių asmenų registre 2008 m. rugsėjo 3 d., asociacija yra ribotos civilinės atsakomybės viešasis juridinis asmuo, juridinio asmens kodas 1957 06647. Asociacijos finansiniai metai sutampa su kalendoriniais metais. Asociacijos valdymo organai yra: visuotinis narių susirinkimas, prezidentas ir valdyba, kurią sudaro 7 nariai (kartu su asociacijos prezidentu). Iki LJAA įregistravimo Juridinių asmenų registre asociacija 2000 m. rugpjūčio 23 d. buvo įregistruota Lietuvos Respublikos teisingumo ministerijoje, identifikavimo kodas 9570664, registravimo numeris 117-V.
Visą asociacijos turtą 2010 m. sausio 1 d. sudarė tik trumpalaikis turtas, ilgalaikio turto LJAA neturėjo. Visas trumpalaikis turtas – tai sukaupti pinigai bankų sąskaitose ir LJAA kasoje. 2010 m. sausio 1 d. LJAA kasoje buvo 3,81 litų. 2010 m. sausio 1 d. LJAA bankų sąskaitose buvo iš viso 5600,59 litų, iš jų:

a) 3200,60 litų AB „Swedbank“ sąskaitoje;

b) 673,59 litų AB SEB bankas sąskaitoje;

c) 1726,40 litų (500 eurų) AB SEB bankas sąskaitoje eurais.

Atsižvelgiant į tai, visas asociacijos turtas 2010 m. sausio 1 d. buvo 5604,40 litų.

Asociacija per 2010 m. suorganizavo keletą renginių, gavo pajamų iš renginių organizavimo, taip pat gavo paramos.

Per ataskaitinį laikotarpį LJAA gavo iš viso 38529,58 litų pajamų ir turėjo 32571,25 litų išlaidų. Asociacijos pelnas per ataskaitinį laikotarpį sudaro 5958,33 litų.  
Pajamų pagrindiniai šaltiniai buvo LJAA narių įmokos, pajamos iš renginių organizavimo ir parama. Išlaidas daugiausiai sudarė su renginių organizavimu susijusios išlaidos, t.y. konferencijos „Advokatūra šiandien: iššūkiai bei galimybės“, LJAA sezono uždarymo, Kalėdinio vakarėlio ir kitos išlaidos

Detali LJAA 2010 m. išlaidų ir pajamų suvestinė yra pridedama kaip priedas prie šios ataskaitos.

Asociacija per ataskaitinį laikotarpį iš kasos neišleido nieko, todėl grynųjų pinigų likutis kasoje 2010 m. gruodžio 31 d. liko 3,81 litų. 
Per ataskaitinį laikotarpį LJAA neįsigijo jokio ilgalaikio turto, todėl visas LJAA turtas 2010 m. gruodžio 31 d. yra trumpalaikis turtas, kurį sudaro sukauptos lėšos bankų sąskaitose ir kasoje. 2010 m. gruodžio 31 d. LJAA bankų sąskaitose buvo iš viso 11 558,92 litų, iš jų:

a) 10 034,84 litų AB „Swedbank“ sąskaitoje;

b) 1524,08 litų AB SEB bankas sąskaitoje;

Atsižvelgiant į tai, visas asociacijos turtas 2010 m. gruodžio 31 d. sudaro 11 562,73 litų. LJAA balansas 2010 m. gruodžio 31 d. yra pridedamas kaip priedas prie šios ataskaitos. 

Dėl sukauptų lėšų paskirstymo

Siūlome sukauptas lėšas skirti tolimesnei LJAA veiklai vystyti ir naudoti jas pagal LJAA valdybos tuo tikslu priimamus sprendimus.

